Държавен вестник, бр. 40, 2006 г., стр. 55

Б Р О Й  40
Д Ъ Р Ж А В Е Н   В Е С Т Н И К
С Т Р .  55
от фискализирани терминални интегрирани
автоматизирани системи за управление на тър-
говската дейност;
11. води регистър на одобрените типове фис-
кални устройства, компютърни мрежи и систе-
ми и подготвя информация за тях за публикува-
не в официалния бюлетин на БИМ;
12. извършва експертизи на фискални паме-
ти или контролни изпитвания на фискални ус-
тройства;
13. участва с лектори в курсове и семинари,
организирани в учебния център на БИМ;
14. предоставя консултации в областта на
измерванията.
Г л а в а  ч е т в ъ р т а
ОРГАНИЗАЦИЯ НА РАБОТАТА НА БИМ
Чл. 18. (1) Организацията на работата на
БИМ се осъществява съгласно правилника и
вътрешни правила, процедури и инструкции,
утвърдени от председателя на БИМ.
(2) Председателят на БИМ може да утвържда-
ва процедури и инструкции, свързани с работата
на специализираната администрация, по предло-
жение на директорите и на главните директори.
Чл. 19. (1) Директорите и главните директо-
ри осъществяват непосредственото ръководст-
во на дирекциите.
(2) Директорите и главните директори:
1. ръководят, организират, контролират и
дават отчет за дейността на ръководените от тях
дирекции или главни дирекции на председателя;
2. докладват на председателя, на неговия за-
местник или на главния секретар, материалите
по въпроси, включени във функциите на ръко-
водените от тях дирекции или главни дирекции;
3. насочват и подписват материали, подготве-
ни по въпроси, включени във функциите на ръко-
водените от тях дирекции или главни дирекции;
4. разпределят и координират работата
между административните звена, включени в
ръководените от тях дирекции или главни ди-
рекции;
5. изпълняват и други задачи, възложени им
от председателя, от заместник-председателя или
от главния секретар.
(3) При отсъствие директорите и главните
директори се заместват от определен със запо-
вед на председателя на БИМ за всеки конкре-
тен случай служител в съответното админист-
ративно звено.
Чл. 20. Началниците на отдели и сектори в
дирекциите или в главните дирекции ръково-
дят, организират, контролират, координират и
отчитат пред директорите или главните дирек-
тори изпълнението на задачите на съответния
отдел или сектор.
Чл. 21. Държавните служители и лицата,
работещи по трудово правоотношение в БИМ,
изпълняват възложените им задачи и отгова-
рят пред прекия си ръководител за изпълнени-
ето на работата съобразно длъжностните си
характеристики.
Чл. 22. (1) Документите, изпратени до БИМ
от държавни органи, от юридически или от
физически лица, се завеждат във входящ регис-
тър, като се отбелязва датата на получаването.
(2) При завеждането на документите се из-
вършва проверка за наличието на материали-
те, посочени в тях, и се образува преписка.
Чл. 23. Служебните преписки подлежат на
насочване според адресата или съдържанието
им, като резолюцията съдържа указания, срок
за изпълнение, дата и подпис.
Чл. 24. (1) Изходящите от БИМ документи
се съставят в два екземпляра. Вторият екземп-
ляр съдържа инициалите и подписа на служи-
теля, изготвил документа, и на ръководителя
на съответното административно звено, като
се посочва и датата.
(2) На молбите и жалбите се отговаря в ед-
номесечен срок от получаването им, ако в за-
кон не е установен друг срок. Ако се налага да
бъде извършена проверка, срокът може да бъде
продължаван, но за не повече от два месеца.
Чл. 25. (1) За образцово изпълнение на слу-
жебните си задължения държавните служите-
ли имат право на отличия и награди съгласно
Закона за държавния служител.
(2) Награждаването на служителите се извър-
шва със заповед на председателя на БИМ. В запо-
ведта се определя видът отличие или награда, като
по преценка на председателя на БИМ служите-
лят може да се награди едновременно с отличие
и с предметна или парична награда, чийто размер
не може да надвишава размера на основната ме-
сечна заплата на държавния служител.
Чл. 26. (1) За материално стимулиране на
служителите в БИМ се разходват 25 на сто от
брутния годишен размер на средствата за ра-
ботна заплата по бюджета на института, които
се осигуряват от преизпълнение на приходите.
(2) Допълнителното материално стимули-
ране на служителите се извършва тримесечно
по направени предложения за:
1. служител—от съответния директор;
2. директор—от заместник-председателя и/
или от главния секретар;
3. главен секретар—от заместник-председа-
теля на института.
(3) Индивидуалният размер на сумата за
материално стимулиране на всеки служител се
определя със заповед от председателя на БИМ
въз основа на показателите, посочени в Наред-
бата за условията и реда за атестиране на слу-
жителите в държавната администрация.
(4) Индивидуалният размер на допълнител-
ното материално стимулиране на председателя
и заместник-председателя се определя върху
индивидуалните им средства за работна запла-
та за съответното тримесечие в размер, равен
на средния процент на допълнителното мате-
риално стимулиране на служител от специали-
зираната администрация.
(5) В случаите на вътрешно съвместителст-
во или вътрешно заместване съответният слу-